Iɛedda amek ara yexdem, igzem-as taleṭṭaṭ-nni i s-d-yenxellafen akenni. Tenna-as: Ruḥ, a k-yefk Rebbi asennan ɣer tiṭ n tgecrirt, ur yezmir yiwen a k-t-id yekkes, ḥacama tekkes-ak-t-id tleṭṭaṭ-agi taɛibant! Ruḥen qqlen, tameɣra tewweḍ-d, kul yiwen yennejmaɛ s axxam-is. Ma d Ɛica, teffe-d deg tesfayt-nni tetteddu ur teɛlim anida; tbeddel lberr anda ur ttessinen ara. Teqqel am tmattart, deg taddart ɣer tayeḍ ur teḍmin imensi-ines,ur teḍmin lembat-is.